CELEX: 31989R2511
Language: el
Date: 1989-08-17 00:00:00
Title: Κανονισμός (ΕΟΚ) αριθ. 2511/89 της Επιτροπής της 17ης Αυγούστου 1989 περί παύσεως της αλιείας του γάδου από πλοία με σημαία του Ηνωμένου βασιλείου

Avis juridique important

|

31989R2511

Κανονισμός (ΕΟΚ) αριθ. 2511/89 της Επιτροπής της 17ης Αυγούστου 1989 περί παύσεως της αλιείας του γάδου από πλοία με σημαία του Ηνωμένου βασιλείου  

Επίσημη Εφημερίδα αριθ. L 242 της 18/08/1989 σ. 0006 - 0006

***** ΚΑΝΟΝΙΣΜΟΣ (ΕΟΚ) αριθ. 2511/89 ΤΗΣ ΕΠΙΤΡΟΠΗΣ  της 17ης Αυγούστου 1989  περί παύσεως της αλιείας του γάδου από πλοία με σημαία του Ηνωμένου Βασιλείου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων (1), όπως τροποποιήθηκε από τον κανονισμό (ΕΟΚ) αριθ. 3483/88 (2), και ιδίως το άρθρο 11 παράγραφος 3,  Εκτιμώντας:  ότι ο κανονισμός (ΕΟΚ) αριθ. 3950/88 του Συμβουλίου της 11ης Δεκεμβρίου 1988 για την κατανομή, για το έτος 1989, των ποσοτήτων αλιείας της Κοινότητας στα ύδατα της Γροιλανδίας (3), όπως τροποποιήθηκε τελευταία από τον κανονισμό (ΕΟΚ) αριθ. 2370/89 (4), προβλέπει τις ποσοστώσεις για το γάδο για το 1989·  ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί·  ότι, σύμφωνα με τις πληροφορίες που ανακοινώθηκαν στην Επιτροπή, η αλιεία γάδου στα ύδατα των διαιρέσεων CIEM XIV/V (ύδατα της Γροιλανδίας) από πλοία με σημαία του Ηνωμένου Βασιλείου ή νηολογημένα στο Ηνωμένο Βασιλείο έφθασαν τις ποσοστώσεις που είχαν διατεθεί για το 1989,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων για το γάδο στα ύδατα των διαιρέσεων CIEM XIV/V (ύδατα της Γροιλανδίας), από πλοία του Ηνωμένου Βασιλείου ή νηολογημένα στο Ηνωμένο Βασιλείο, εκτιμάται ότι έχει εξαντλήσει τις ποσοστώσεις που είχαν διατεθεί στο Ηνωμένο Βασίλειο για το 1989.  Απαγορεύεται η αλιεία γάδου στα ύδατα των διαιρέσεων CIEM XIV/V (ύδατα της Γροιλανδίας), καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση της αλιευθείσας ποσότητας που έχει αλιευθεί στις διαιρέσεις αυτές από πλοία με σημαία του Ηνωμένου Βασιλείου ή νηολογημένα στο Ηνωμένο Βασίλειο, από την ημερομηνία εφαρμογής αυτού του κανονισμού.  Άρθρο 2  Ο παρών κανονισμός αρχίζει να ισχύει την επομένη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 17 Αυγούστου 1989.  Για την Επιτροπή  Jean DONDELINGER  Μέλος της Επιτροπής  (1) ΕΕ αριθ. L 207 της 29. 7. 1987, σ. 1.  (2) ΕΕ αριθ. L 306 της 11. 11. 1988, σ. 2.  (3) ΕΕ αριθ. L 352 της 21. 12. 1988, σ. 7.  (4) ΕΕ αριθ. L 225 της 3. 8. 1989, σ. 7.